text: Ein spennandi og lærurík European Open kapping í Gøteborg er liðug, har U16 genturnar endaðu á einum 16. plássi. Kappingin var í døgunum frá 2. til 6. juli 2018.
text: #000000
text: Føroyska liðið spældi tilsamans átta dystir, harav liðið stóð seg væl ímóti Hollandi, Georgia, Norra, Svøríki og Litava. Liðið tapti greitt ímóti Ungarn, sum annars vann kappingina. Og liðið kláraði seg minni væl ímóti Italia og Finnlandi, sum vóru tann 7. og 8. dysturin upp á fimm dagar.
text: #000001
text: Møðin gjørdi sjónliga um seg, tí orkan var ikki til at spæla hesa dystir. Her skal havast í huga, at føroyska liðið vardi 3-2-1 allar dystirnar, og tað krevur eitt sindur meira enn vanlig defensiv verja. Í millumspælinum gav føroyska liðið Norra og Svøríki ein skarpan gang, tí føroyska liðið tapti bara við fýra málum ímóti Norra og tveimum málum ímóti Svøríki.
text: #000002
text: Hetta var fyrstu ferð, at U16 gentuliðið tók lut í altjóða kapping, og tí kunnu vit siga, at liðið var við fyri at læra. Og skulu vit læra av hinum londunum, so má føroyskur hondbóltur helst ýta av nýggjum.
text: #000003
text: Vit, sum hava vant føroyska U16 gentuliðið, halda, at vit í Føroyum mugu leggja okkum meira eftir venjing, har vit menna tekniska støðið hjá teimum yngru, so at spælararnir hvør sær hava fleiri amboð í ryggsekkinum. Tað hevur somuleiðis týdning, at vit menna spælarar, sum duga at velja frægastu loysnina, tá teir koma í tvístøður á vøllinum. Vit mugu menna spælarar, ið hava ein leysan arm og eitt natúrligt sveiggj í kroppinum, tá bólturin verður sendur avstað. Og harafturat má spælarin vera lættur á fótum. Hæddin hevur ikki so stóran týdning, tí væl skúlaða ungarska liðið smurdi rumensku kempurnar av.
text: #000004
text: Føroysku spælararnir eru ídnir og raskir, men londini framman fyri okkum hava spælarar, sum eru meira skúlaðir á ymisku plássunum. Leikferðin er høg, og spælararnir duga væl press-spæl, har søkt verður at millumrúmunum í verjuni. Í verjupartinum duga útlendsku liðini, sum eru framman fyri okkum, serstakliga væl at flyta seg og brúka beinini at verja við.
text: #000005
text: Neistakvinnur og H71 út í Europa
text: #000009